**Futbal a Metaxa s piatimi hviezdičkami 😊**

Muž, 76 ročný – štíhly, športovec

Chodí k Vám celá moja rodina, tak mi vás doporučili. Upozornili ma, že budem od vás dobre preverený, ja som homeopatii doteraz moc neveril, už dávno mi hovorili aby som prišiel.

Mám psoriázu, začalo to hádam aj pred 30 timi rokmi, nevinne, malé fliačky, teraz to mám zlé, všade okrem tváre. Chodil už na množstvo terapií, často krát na terapiu soľou s mŕtveho mora, kortikoidnú masť používa, ale tentokrát nič nepomáha. Prednedávnom vybral 38 kúpeľov v soli z mŕtveho mora.

Povedzte mi niečo o sebe

Robil som v slovenskom futbalovom zväze generálneho sekretára, bol som tam 13 rokov zamestnaný, potom som odišiel, lebo sa mi nepáčili tí noví, ktorí prišli. Býval som v robote aj 12 hodín denne, všetko som strážil, bolo toho veľa na mňa. Prišlo k tomu, že bolo treba odvolať prezidenta futbalového zväzu a ja som s tým nesúhlasil a tak som dal výpoveď. Potom som pracoval v najlepšom klube a robil agenta hráčom.

Čo to s vami urobilo?

Nešli odvolať mňa, ale považoval som to za nesprávne, lebo som vedel, koho si tam chcú dosadiť. Ja som nič neskrýval, čo som si myslel, to som povedal, väčšina ma chápala a držala mi palce.

Čo ešte?

Mal som 4 súrodencov, ja som bol najstarší, ale všetci už zomreli, žili vo Švajčiarsku, chodil som tam za nimi. Kedysi som robil aj šéfa katedry športu na FTVŠ, ale keď emigrovali, rektor mi povedal, že už nemôžem robiť šéfa a musím odísť. Nezobrali ma ani na iné miesto, kt. som chcel, 2 roky som robil len referenta a až potom mi ponúkli miesto generálneho sekretára.

Čo ešte?

S manželkou sme sa rozviedli po 14tich rokoch, vtedy som robil na policajnej akadémii, ale aj odtiaľ som musel odísť kvôli súrodencom, ktorí emigrovali. Žena zavelila, poďme sa porozprávať a ja som len počúval, aj 4 mesiace sme sa nerozprávali, tak nás rozviedli. Povedal som si, keď musím odísť, tak musím a odišiel som. Ja žijem odvtedy sám , spokojne, zaoberám sa doteraz futbalom. Bol som operovaný na cievy na nohách, nemohol som poriadne chodiť a mal som bolesti, dal som sa hneď vyšetriť a operovať .

Akú máte povahu?

Nikdy som a necítil frustrovaný, neoplatí sa mi rozčuľovať, lebo to nezmením. (Spontánne popretie). Nevidím nijaké svetlé dni pred sebou, lebo nejdeme dobrým smerom. Inak som najlepší človek na svete, nič ma netrápi, ani si nemyslím, že sa na mňa niekto sťažuje.

( Moje subjektívne pozorovanie: žoviálny, žartuje, srdečný, trochu veľa rozpráva – nepodstatné informácie, ktoré tu nie sú napísané)

S čím ste mal ešte v živote problém?

S ničím nikdy.

Od rozvodu žijem sám, všetci kamaráti mi závidia, mal som 1 priateľku, ale krachlo to, bola mladá.

Aké máte sny?

Žiadne, nikto mi to neverí, ale nemám žiadne sny.

Čo máte rád jesť?

Všetko nezdravé jem, dobré údené koleno, krkovičku, klobásku a slaninku nakrájať, sladké zákusky, sladkosti. A milujem Metaxu, ale musí byť 5 hviezdičková, inú nie, chodím s kamarátmi posedieť si, a dávame si 5\* Metaxu, to ma teší.

Čoho sa bojíte?

Ničoho, nikdy, ani smrti sa nebojím.

Čo by o vás povedali ostatní?

Majú ma radi, kamarátov mám len z futbalu, všetci sú mladší aj o 25 rokov. Posedíme, ideme von, vypijeme si spolu. Keď ma prepustili z nemocnice po operácii, išiel som hneď za kamarátom a vypili sme spolu fľašku 5\*Metaxy. Ja nepotrebujem peniaze, len dobré jedlo, sladkosti a 5\*Metaxu.

1. **Predpis................**

**Kontrola o 5 týždňov.**

Nič sa nezlepšilo, psoriáza je zlá, najmä na rukách, bruchu a nohách. Do krvi sa škriabe, má z toho otvorené rany. Večer, keď si ľahne do postele, je to najhoršie. (Počas celého nášho 2.vyšetrenia, ako rozpráva sa škriabe až krváca.)

Poďme na to ešte raz, už viete, čo ma zaujíma, kedy psoriáza začala?

Jaj, to bolo dávno, veľmi dávno.

Ako dávno? Skúste si spomenúť, kedy presne, v akom období života ste bol.

Neviem, dávno.

Čo ste vtedy robil? Spomínajte.

Mal som toho dosť v robote, rozdelila sa futbalová asociácia, dostal som nové úlohy, reprezentácia išla do Ameriky, všetko som musel vybavovať, víza a tak...., dávať pozor, aby neprišlo k prúserom, to by bola hanba. Bol som zažratý do roboty, stále byť v strehu, porady, mal som pod sebou 15 ľudí, ktorých som kontroloval, lebo boli neschopní, lenivý, robil som aj za nich. Nevedeli nič vybaviť, ja som zobral telefón a vybavil to za 2 minúty. Veľká zodpovednosť, chceli ma aj trestať, keď niečo nevyšlo, hodili vinu na mňa.

Aký ste bol šéf?

Zodpovedný, nesmierne zodpovedný, lebo som bol generálny sekretár a viedol celý sekretariát. Keď niekto niečo neurobil, tak som si to bral na svoju hlavu, že ja som na vine. Ja som bol výkonný, najvyšší a potom prišla revolúcia a oni si tam chceli dosadiť svojich ľudí. Išlo to do takých rozmerov, že sa dohodli, že budú hrať v čiernych páskach, aby predseda, môj nadriadený odstúpil. Keď som videl, k čomu to speje, tak som odišiel, lebo som cítil nespravodlivosť, on bol férový človek a hentí boli podvodníci. Ja som tam mal najdôležitejšiu funkciu, ale nepovedali mi, že idú kúpiť hráča, vytiahli pištoľ, dali na stôl guču peňazí a povedali, zaplať im a podpíš to.

Nepodpísal som, odišiel som, s takými ľuďmi ja robiť nebudem!

Radšej som odišiel sám, so vztýčenou hlavou, abdikoval som. Oni chceli prevziať moc a ja som s nimi nechcel spolupracovať a prikyvovať im. Robiť svinstvá, aby som sa zapredal tým, ktorí sa tam tlačili. S mafiánmi ja robiť nebudem a tak som odišiel.

Máte ešte aj iné ochorenia?

Mám VKT a mal som operované cievy na nohách, stretol som v nemocnici kamaráta, prednostu kliniky a povedal mi, že keď neprestanem fajčiť, tak skončím u nich na JISKE. Ale ja som neprestal fajčiť, ani piť 5\* Metaxu.

Keby som vám povedala, že máte prestať fajčiť, piť Metaxu a jesť údeniny a klobásy, poslúchol by ste ma? Neviem, či sa pri takejto životospráve dá vaša psoriáza vyliečiť, vlastne ste pomerne zdravý na to, aký životný štýl vediete....:)

Smeje sa – nie, neposlúchol by som vás, ani lekára po operácii som neposlúchol. Ale teraz už verím, že ma vyliečite.

Prečo mi veríte? Veď prvý liek vám nepomohol...

Mám bratranca, 40 rokov žil v zahraničí, starého lekára (84 ročný a ešte občas pracuje), ten mi nedávno povedal: „Dobre že chodíš na homeopatiu, homeopati, to sú lekári! Je to to najlepšie, čo môžeš pre seba urobiť.“

1. **Predpis:.........................**

Kontrola o 5 týždňov

Mám sa fantasticky, najlepšie ako som sa kedy mal. 😊 Psoriáza po 25 rokoch zmizla.   
Dávku lieku si vzal každý týždeň. Najprv zmizla psoriáza na rukách, potom na bruchu a nakoniec na nohách. Na nohách zostala len zmenená farba kože. Koža nesvrbí.

Doteraz som robil pre jeden futbalový klub, nebol som tam už rád, lebo šéf chcel, aby som ja odvolal trénera, s ktorým on nebol spokojný. Aby som ja chytal hada od chvosta. Tak som mu povedal, že končím, odmietol som urobiť to zlé. Bol som tam 10 rokov, ale posledného ½ roka to bolo zlé. Odišiel som, teraz sa len chodím pozerať na futbal. Kvalita života sa zlepšila zo 4- 5 na 8-9 ( z 10 ). Nemám sa za čo hanbiť, mám deti, vnučku, ktorú milujem, stretávam sa s rodinou. Mám sa výborne, nič ma nebolí a psoriáza zmizla. To, čo by som ešte chcel, aby sa život na planéte zlepšil. Aj tu na Slovensku.